โปรลูกครึ่งไทย-ญี่ปุ่น ผงาดแชมป์สิงห์ไทยแลนด์ ทีดีที นครนายก
โปรลูกครึ่งไทย-ญี่ปุ่น เซฟพาร์คว้าชัย หลังหวด 2 วัน 7 อันเดอร์พาร์ 135 เสมอ วีระชัย ยืนยั่ง เพลย์ออฟหลุมเดียวจบ รับ 60,000 บาท ในศึกกอล์ฟไทยแลนด์ ดีเวลลอปเมนต์ ทัวร์ (ทีดีที) รายการ สิงห์ ไทยแลนด์ พีจีเอ นครนายก 2018 ที่สนามวอเตอร์มิลล์ กอล์ฟ แอนด์ การ์เดนส์,วันที่ 1 มิ.ย. 61 สมาคมกีฬากอล์ฟอาชีพแห่งประเทศไทย จัดแข่งสะสมเงินรางวัลออเดอร์ ออฟ เมอริท เป็นสนามที่ 3 ของฤดูกาล บริษัท สิงห์ คอร์เปอเรชั่น จำกัด และการกีฬาแห่งประเทศไทย ร่วมสนับสนุนการแข่งขัน กอล์ฟไทยแลนด์ ดีเวลลอปเมนต์ ทัวร์ (ทีดีที) รายการ สิงห์ ไทยแลนด์ พีจีเอ นครนายก 2018 ที่สนามวอเตอร์มิลล์ กอล์ฟ แอนด์ การ์เดนส์ จ.นครนายก ชิงเงินรางวัลรวม 6 แสนบาท จบวันสุดท้ายต้องเล่นเพลย์ออฟซัดเดนเดธตัดสิน เมื่อ ไทคิ ฮาระ โปรลูกครึ่งไทย-ญี่ปุ่น วัย 28 ปี ผู้นำร่วมจากรอบแรก และ วีระชัย ยืนยั่ง เด็กหนุ่มจาก จ.มุกดาหาร จบเท่ากัน 7 อันเดอร์พาร์ 135 สวิงลูกครึ่งไทยญี่ปุ่นออกสตาร์ทเซฟพาร์ 9 หลุมติด ไปทำ 2 เบอร์ดี้ที่หลุม 10 กับ 12 โบกี้ฟรี สกอร์ 69 ขณะที่วีระชัยออกทีออฟตาม 1 สโตรก จบมา 3 อันเดอร์พาร์ 68 จาก 4 เบอร์ดี้ 1 โบกี้ ,การเพลย์ออฟหาแชมป์ใช้หลุม 18 พาร์ 5 ระยะ 540 หลา เป็นหลุมตัดสิน โชคเป็นของไทคิ เมื่อวีระชัย เปิดเกมพลาดทีช็อตตกน้ำ ขึ้นช็อต 3 จากแท่นทีออฟ ขณะที่ไทคิออกตัวอยู่กลางแฟร์เวย์ วีระชัยตีช็อต 4 ตกข้างกรีน และไทคิขึ้นแอพโพรสช็อต 2 ไปใกล้กรีน ทำ 3 ออนห่างหลุม 12 ฟุต วีระชัยชิพทำ 5 ออน 2 พัตต์ ทำดับเบิลโบกี้ ไทคิทำ 2 พัตต์ เซฟพาร์คว้าชัย พร้อมเงิน 60,000 บาท ส่วนวีระชัยได้อันดับ 2 รับเงิน 32,500 บาท และ ชินพัฒน์ ตั้งตรงวัฒนา ได้อันดับ 3 สกอร์  6 อันเดอร์พาร์ 136 รับเงิน 18,000 บาท
โปรลูกครึ่งไทย-ญี่ปุ่น เซฟพาร์คว้าชัย หลังหวด 2 วัน 7 อันเดอร์พาร์ 135 เสมอ วีระชัย ยืนยั่ง เพลย์ออฟหลุมเดียวจบ รับ 60,000 บาท ในศึกกอล์ฟไทยแลนด์ ดีเวลลอปเมนต์ ทัวร์ (ทีดีที)
ไทคิ ฮาระ,โปรลูกครึ่งไทย-ญี่ปุ่น,กอล์ฟไทยแลนด์ ดีเวลลอปเมนต์ ทัวร์,สิงห์ ไทยแลนด์ พีจีเอ นครนายก 2018,สนามวอเตอร์มิลล์ กอล์ฟ แอนด์ การ์เดนส์,กอล์ฟ